
МИНИСТЕРСТВО НА ОБРАЗОВАНИЕТО И НАУКАТА
ПРОФЕСИОНАЛНА ДЪРЖАВНА ТЪРГОВСКА ГИМНАЗИЯ ”ДИМИТЪР ХАДЖИВАСИЛЕВ“
гр. Свищов 5250, ул. “Димитър Хадживасилев” № 11, тел.: 0631/643 55, е–mail: info-300817@edu.mon.bg

ОБЯВА
за подбор на педагогически специалисти за участие в мобилност по програма „Еразъм+“
Проект 2026-1-BG01-KA122-SCH-000428352
„Бъдеще чрез иновации: Предприемачество и дигитален глас“
ПДТГ „Димитър Хадживасилев“ – Свищов обявява подбор на педагогически специалисти за участие в международно обучение, насочено към създаване и прилагане на подкасти в училищната среда.
Съдържание на обучението
Обучението предвижда усвояване на практически умения за запис, аудио- и видеообработка, монтаж, структуриране и публикуване на аудио съдържание; работа със софтуер, микрофони, аудио интерфейси и мобилни приложения; интегриране на подкасти в учебния процес за представяне и оценяване на знания, развитие на комуникативни умения, творческо и критическо мислене и медийна грамотност. Участниците ще се запознаят с добри практики и междупредметни приложения.
Изисквания към кандидатите
[bookmark: _GoBack]• да са педагогически специалисти, работещи основно в областта на чуждоезиковото обучение, за които подкастът представлява естествен инструмент за развиване на слушане, говорене и комуникативни умения, както и учители от други предметни области, проявяващи интерес към иновативни дигитални практики;
• да владеят английски език минимум на ниво B2;
• да не са участвали в мобилност по програма „Еразъм+“ през последните три години;
• да притежават базови дигитални умения;
• да имат мотивация и готовност да внедрят подкасти в учебната си практика;
• да се ангажират след мобилността да споделят знанията си чрез вътрешноучилищни обучения и да участват в разработването на „Дигитален наръчник за подкаст“.
Критерии за подбор
Подборът се извършва чрез оценяване по предварително обявени критерии с общ максимум 100 точки: мотивация и съответствие с целите на обучението – 25 т.; план за прилагане на подкасти – 20 т.; споделяне и устойчиво разпространение на резултатите – 15 т.; дигитални умения – 15 т.; професионален профил и приложимост – 15 т.; опит/интерес към иновативни методи и медийна грамотност – 10 т. 
Задължителните условия за допустимост се проверяват преди точкуването.
Кандидатстване
Желаещите подават заявление по образец в деловодството на гимназията до: 06 ноември 2026 година.
Забележка: Комисията може да поиска представяне на документ/доказателство за нивото на владеене на английски език и да провери декларираните обстоятелства по установения ред.
Дата на обявяване: 28.10.2026 година    

